दो दिन तक जंगलों में भटकता रहा आरोपी, नाथद्वारा से गिरफ्तार
राजसमंद | शहरके हाउसिंग बोर्ड में शनिवार दोपहर दिन दहाड़े प|ी की हत्या कर फरार हुए आरोपी पति को पुलिस ने सोमवार दोपहर नाथद्वारा बस स्टैंड से गिरफ्तार किया। गिरफ्तार आरोपी को मंगलवार को न्यायालय में पेश कर रिमांड मांगा जाएगा। कांकरोली थानाधिकारी लक्ष्मणराम ने बताया कि हाउसिंग बोर्ड निवासी शारदा की हत्या के आरोप में खमनोर में सुरावतों की भागल बड़ाभाणुजा निवासी दीपेश पुत्र जगदीश जोशी को पुलिस ने नाथद्वारा से गिरफ्तार कर लिया। दीपेश बस से दोपहर एक बजे मुंबई जाने की फिराक में था। हत्या के आरोपी पति दीपेश की तलाश करने के लिए एसपी डॉ विष्णुकांत शर्मा ने दो टीमों का गठन किया जिसमें एक टीम डीएसपी राजेंद्रसिंह, थानाधिकारी लक्ष्मणराम विश्रोई, थानाधिकारी राजनगर रामसुमेर मीणा, एसआई मानसिंह दूसरी टीम खमनोर थानाधिकारी मदनसिंह के नेतृत्व में बनाई गई। पुलिस टीमों ने आरोपी को पकड़ने के लिए संभावित स्थानों पर दबिश देकर तलाश की। लेकिन उसका पता नहीं चल सका। सोमवार को पुलिस को दीपेश के नाथद्वारा बस स्टैंड पर हाेने की सूचना मिली। पुलिस ने मौके पर पहुंच कर आरोपी को गिरफ्तार कर लिया। आरोपी मुबंई भागने के लिए बस का इंतजार कर रहा था। पूछताछ में पता चला कि आरोपी दीपेश दो दिन तक आस पास के जंगलों में भटकता रहा। वह मौका पाकर मुंबई भागने की फिराक में था।
यहथा मामला : शहरके हाउसिंग बोर्ड इलाके में शनिवार को दिनदहाड़े दड़वल खमनोर हाल हाउसिंग बोर्ड निवासी शारदा प|ी शैलेष जोशी की उसके पहले वाले पति खमनोर में सुरावतों की भागल बड़ा भाणुजा हाल मुम्बई निवासी दीपेश पुत्र जगदीश जोशी ने चाकू से अंधाधुंध वार कर हत्या कर दी। प|ी की हत्या कर आरोपी फरार हो गया था। शारदा को पड़ोसी आरके अस्पताल ले गए, जहां प्राथमिक उपचार कर उदयपुर रेफर कर दिया। शारदा ने रास्ते में ही दम तोड़ दिया था। आरोपी तलाक के कागज पर साइन कराने आया था।
आरोपी दीपेश।
hin_Deva hin_Deva hin_Deva bho_Deva